Баляй ловза волавелира «Влазния» цӀе йолу Албанера клубехь. 17 шо кхаьчча цо дакъалецира шен Албанера лакхара лигехь хьалхара ловзарехь «Беселидья» (Лежа) цӀе йолу тобанан дуьхьула 2008 шеран 17 майхь. 2009/10 шерийн сезонехь Баляй хилира «Влазнин» коьрта тобанан декъашхо. 2010 шарахь кхоьчу Албанера футболистца Одисе Роши и шиъ ваханера Франци «ПСЖ» клубе шаьш гайта, амма Францехь царне реза ца хилира. 2010 шеран 17 июнехь Баляйс 4 шеран контракт йира «Генчлербирлиги» цӀе йолу Турцера клубац. Турцин Суперлигехь иза цкъа бен ца левзира, 90-гӀа минутехь «Галатасарайн» дуьхал хьешахь ловзуш кхоьчу футболистан меттан араваьлла. 2011 шарахь Баляй «Влазния» а, «Тирана» а цӀе йолу Албанин клубаш шайгхьа ловза кхайкхира. Оцу шеран 20 январехь цо «Тиранехь» шина шарахь ловзур ву аьлла барт бира. Оцу бертахь цуьнан шеран алап хуьлура €70 000 сезонехь. Оцу шеран 18 августехь Баляйс цхьа гол чутуьхира 2011 шеран Албанин Суперкубкехь. И гол йоцург кхи чутоха аьтту ца белира цунан цу шарахь. 2016—2019 шерашкахь иза левзира Соьлжа-ГӀалин «Ахматехь».